text: # Bìng-tàng
  Bìng-tàng-gâing (平潭縣) sê Hók-ciŭ-chê guāng-hăk gì 8 bĭh gâing dài-dŏng gì siŏh bĭh. 
  
  ## Lĭk-sṳ̄
  Bìng-tàng-gâing gô-dā̤ sê Hók-chiăng gì siŏh buô-hông, ék-dĭk sṳ̆k Hók-chiăng guāng-hăk.
  1730 nièng, Chĭng-dièu céng-hū ciŏng Hāi-tàng Dō̤ (海壇島) gâe̤ng ĭ bòng-biĕng gì duâi nâung gáuk dō̤ uăk ôi Bìng-tàng-gâing-sìng Guāng-hăk-kṳ̆. 1798 nièng Guāng-hăk-kṳ̆ gūi ùi „Bìng-tàng Hāi-huòng Tiăng“ (平潭海防廳), dĭk-ciék iù Hók-ciŭ Hū guāng-lī. 
  1912 nièng, Dṳ̆ng-huà Mìng-guók céng-hū hié dṳ̀ „Bìng-tàng Hāi-huòng Tiăng“, kiū siék „Bìng-tàng-gâing“, téng hiā sèng-âiu kī Bìng-tàng ciáh ciáng-sék gióng-lì gâing céng-hū.
  1956 nièng Bìng-tàng-gâing uăk ké̤ṳk Céng-gŏng Ciŏng-kṳ̆ (晉江專區) guāng lī, gáu 1983 nièng Hèng-céng kṳ̆ bĭk dièu-cīng sèng-hâiu ciáh uăk diōng Hók-ciŭ-chê guāng lī gáu gĭng-dáng.
  
  ## Dê-lī gâe̤ng nè̤ng-só
  Bìng-tàng ciòng gâing ô 38 uâng nè̤ng, tū-dê miêng-cék 371.1 bìng-huŏng gŭng-lī.
  
  ### Dê-lī
  Bìng-tàng găh báe̤k-ūi 25 dô 16 hŭng gáu 25 dô 44 hŭng, dĕ̤ng-gĭng 119 dô 32 hŭng gáu 120 dô 10 hŭng cĭ găng gì Dṳ̆ng-guók Hók-gióng Sēng dĕ̤ng buô, Dài-hāi hāi-méng gà̤-dēng. Bìng-tàng-gâing tū-dê miêng-cék sê 371.1 bìng-huŏng chiĕng-mī. Ciō-tā̤ gì Hāi-tàng dō̤ (海壇島) sê Hók-gióng dék duâi gì dō̤-sê̤ṳ, iâ sê Dṳ̆ng-guók dâ̤ 5 duâi dō̤-sê̤ṳ. Bìng-tàng gâe̤ng dâi-lṳ̆k gì gău-tŭng uòng-ciòng diŏh āi hāi-ông. Bìng-tàng sê Hók-ciŭ-chê 8 gâing diē-sié mì-ék gì dō̤-sê̤ṳ gâing, ciòng-buô liāng-tū dŭ mò̤ diŏh Ĕu-ā Dâi-lṳ̆k gà̤-dēng.
  
  ### Nè̤ng-só
  Bìng-tàng ciòng gâing nè̤ng-só ô 38 uâng cō̤-êu, buōng-dê ngṳ̄-ngiòng sê Hók-chiăng kiŏng Hók-ciŭ-uâ. Gó ô nék-dék Huòi-cŭk gâe̤ng Siă-cŭk nè̤ng, ciéng cūng nè̤ng-só gì 1.5%. Bìng-tàng gì ìng-kēu mĭk-dô siŏng-dŏng gèng, dăk gáu siŏh bìng-huŏng chiĕng-mī 1200 nè̤ng cō̤-êu, ciŏng-gê̤ṳng gó̤-lòng Hók-gióng Sēng bìng-gĭng ìng-kēu mĭk-dô gì 4.5 buôi. Bìng-tàng-gâing ciòng gâing 87.29% gì nè̤ng dŭ diŏh Hāi-tàng Dō̤ gà̤-dēng, gì-dṳ̆ng 62% gì nè̤ng dêu găk Hāi-tàng Dō̤ gà̤-dēng gì Làu-cuōi (流水), Ó̤-sèng (澳前), Tàng-siàng (潭城), Báe̤k-chió (北厝), Sŭ-ó̤ (蘇澳), Ngò̤-dĕ̤ng (敖東) cī 6 bĭh déng lā̤. Gāi-gáik Kăi-huóng ī-hâiu, ô cĭng sâ̤ gì Bìng-tàng nè̤ng liê-kŭi Bìng-tàng gáu Hók-ciŭ dēng duâi siàng-chê sĕng-uăk, iâ ô cĭng sâ̤ gì Bìng-tàng nè̤ng sāi gáuk iông huŏng-huák chók-iòng gĕ̤ng-cáuk sĕng-uăk.
  
  ## Hèng-céng kṳ̆-mĭk
  Bìng-tàng ô 5 bĭh déng, 10 bĭh hiŏng. 
  5 bĭh déng sê:
  Tàng-siàng Déng (潭城鎮)
  Làu-cuōi Déng (流水鎮)
  Ó̤-sèng Déng (澳前鎮)
  Báe̤k-chió Déng (北厝鎮)
  Sŭ-ó̤ Déng (蘇澳鎮)
  10 bĭh hiŏng sê:
  Sê̤ṳ-tàu Hiŏng (嶼頭鄉)
  Duâi-liêng Hiŏng (大練鄉)
  Nàng-hāi Hiŏng (南海鄉)
  Dĕ̤ng-siòng Hiŏng (東庠鄉)
  Làng-siàng Hiŏng (嵐城鄉)
  Ngò̤-dĕ̤ng Hiŏng (敖東鄉)
  Dṳ̆ng-làu Hiŏng (中樓鄉)
  Lù-iòng Hiŏng (蘆洋鄉)
  Bìng-nguòng Hiŏng (平原鄉)
  Băh-chăng Hiŏng (白青鄉)
  
  ## Muōi-ció
  1. ↑  Gà̤-dēng cī 4 bĭh hiŏng sê liê-dō̤ hiŏng, mò̤ găk Hāi-tàng Dō̤.
  
  
title: Bìng-tàng
wikitext: {{Infobox settlement
  <!-- See Template:Infobox settlement for additional fields and descriptions -->
  | name                   = Bìng-tàng-gâing
  | native_name            = {{nobold|{{lang|zh-hans|平潭县}}}}
  | settlement_type        = [[Gâing]]
  | image_skyline          = Pingtan Streetview.jpg
  | image_alt              = Bìng-tàng gâing-kṳ̆
  | image_caption          = Bìng-tàng gâing-kṳ̆
  | image_flag             = 
  | flag_alt               = 
  | image_seal             = 
  | seal_alt               = 
  | image_shield           = 
  | shield_alt             = 
  | nickname               = 
  | motto                  = 
  | image_map              = Subdivisions of Fuzhou-China (PRC claim).png
  | map_caption            = {{legend|#fc0019|Bìng-tàng}} găk Hók-ciŭ
  | pushpin_map            = China Fujian
  | pushpin_label          = Pingtan
  | pushpin_label_position = right
  | pushpin_map_caption    = Bìng-tàng găk Hók-gióng gì sū-câi.
  | coordinates            = {{coord|25|29|55|N|119|47|25|E|region:CN-35|display=it}}
  | coor_pinpoint          = 
  |subdivision_type = Guók-gă
  |subdivision_name = {{flagcountry|China}}
  |subdivision_type1 = Sēng
  |subdivision_name1 = [[Hók-gióng]]
  |subdivision_type2 = Dê-ngék-chê
  |subdivision_name2 = [[Hók-ciŭ]]
  | established_title      = 
  | established_date       = 
  | founder                = 
  | seat_type              = 
  | seat                   = 
  | government_footnotes   = 
  | leader_party           = 
  | leader_title           = 
  | leader_name            = 
  | unit_pref              = Gâing-kṳ̆<!-- or US or UK -->
  | area_footnotes         = 
  | area_total_km2         = 6435
  | area_land_km2          = 371
  | area_water_km2         = 6064
  | area_water_percent     = 94.2
  | area_note              = 
  | elevation_footnotes    = 
  | elevation_m            = 44
  | elevation_ft           = 143
  | population_footnotes   = 
  | population_total       = 400000
  | population_as_of       = 2009
  | population_density_km2 = 1078
  | population_note        = 
  | timezone1              = 
  | utc_offset1            = +8
  | postal_code_type       = 
  | postal_code            = 350400
  | area_code_type         = 
  | area_code              = 0591
  | iso_code               = 
  | website                = {{URL|http://www.pingtan.gov.cn/}}
  | footnotes              = 
  }}
  '''Bìng-tàng-gâing''' (平潭縣) sê [[Hók-ciŭ-chê]] guāng-hăk gì 8 bĭh gâing dài-dŏng gì siŏh bĭh. 
  
  ==Lĭk-sṳ̄==
  Bìng-tàng-gâing gô-dā̤ sê [[Hók-chiăng]] gì siŏh buô-hông, ék-dĭk sṳ̆k Hók-chiăng guāng-hăk.
  
  1730 nièng, [[Chĭng-dièu]] céng-hū ciŏng Hāi-tàng Dō̤ (海壇島) gâe̤ng ĭ bòng-biĕng gì duâi nâung gáuk dō̤ uăk ôi Bìng-tàng-gâing-sìng Guāng-hăk-kṳ̆. 1798 nièng Guāng-hăk-kṳ̆ gūi ùi „Bìng-tàng Hāi-huòng Tiăng“ (平潭海防廳), dĭk-ciék iù Hók-ciŭ Hū guāng-lī. 
  1912 nièng, [[Dṳ̆ng-huà Mìng-guók]] céng-hū hié dṳ̀ „Bìng-tàng Hāi-huòng Tiăng“, kiū siék „Bìng-tàng-gâing“, téng hiā sèng-âiu kī Bìng-tàng ciáh ciáng-sék gióng-lì gâing céng-hū.
  1956 nièng Bìng-tàng-gâing uăk ké̤ṳk Céng-gŏng Ciŏng-kṳ̆ (晉江專區) guāng lī, gáu 1983 nièng Hèng-céng kṳ̆ bĭk dièu-cīng sèng-hâiu ciáh uăk diōng Hók-ciŭ-chê guāng lī gáu gĭng-dáng.
  
  ==Dê-lī gâe̤ng nè̤ng-só==
  Bìng-tàng ciòng gâing ô 38 uâng nè̤ng, tū-dê miêng-cék 371.1 bìng-huŏng gŭng-lī.
  
  ===Dê-lī===
  Bìng-tàng găh báe̤k-ūi 25 dô 16 hŭng gáu 25 dô 44 hŭng, dĕ̤ng-gĭng 119 dô 32 hŭng gáu 120 dô 10 hŭng cĭ găng gì [[Dṳ̆ng-guók]] [[Hók-gióng Sēng]] dĕ̤ng buô, [[Dài-hāi]] hāi-méng gà̤-dēng. Bìng-tàng-gâing tū-dê miêng-cék sê 371.1 bìng-huŏng chiĕng-mī. Ciō-tā̤ gì Hāi-tàng dō̤ (海壇島) sê Hók-gióng dék duâi gì [[dō̤-sê̤ṳ]], iâ sê Dṳ̆ng-guók dâ̤ 5 duâi dō̤-sê̤ṳ. Bìng-tàng gâe̤ng dâi-lṳ̆k gì gău-tŭng uòng-ciòng diŏh āi hāi-ông. Bìng-tàng sê Hók-ciŭ-chê 8 gâing diē-sié mì-ék gì dō̤-sê̤ṳ gâing, ciòng-buô liāng-tū dŭ mò̤ diŏh [[Ĕu-ā Dâi-lṳ̆k]] gà̤-dēng.
  
  ===Nè̤ng-só===
  Bìng-tàng ciòng gâing nè̤ng-só ô 38 uâng cō̤-êu, buōng-dê [[ngṳ̄-ngiòng]] sê Hók-chiăng kiŏng [[Hók-ciŭ-uâ]]. Gó ô nék-dék [[Huòi-cŭk]] gâe̤ng [[Siă-cŭk]] nè̤ng, ciéng cūng nè̤ng-só gì 1.5%. Bìng-tàng gì ìng-kēu mĭk-dô siŏng-dŏng gèng, dăk gáu siŏh bìng-huŏng chiĕng-mī 1200 nè̤ng cō̤-êu, ciŏng-gê̤ṳng gó̤-lòng Hók-gióng Sēng bìng-gĭng ìng-kēu mĭk-dô gì 4.5 buôi. Bìng-tàng-gâing ciòng gâing 87.29% gì nè̤ng dŭ diŏh Hāi-tàng Dō̤ gà̤-dēng, gì-dṳ̆ng 62% gì nè̤ng dêu găk Hāi-tàng Dō̤ gà̤-dēng gì Làu-cuōi (流水), Ó̤-sèng (澳前), Tàng-siàng (潭城), Báe̤k-chió (北厝), Sŭ-ó̤ (蘇澳), Ngò̤-dĕ̤ng (敖東) cī 6 bĭh déng lā̤. [[Gāi-gáik Kăi-huóng]] ī-hâiu, ô cĭng sâ̤ gì Bìng-tàng nè̤ng liê-kŭi Bìng-tàng gáu Hók-ciŭ dēng duâi [[siàng-chê]] sĕng-uăk, iâ ô cĭng sâ̤ gì Bìng-tàng nè̤ng sāi gáuk iông huŏng-huák chók-iòng gĕ̤ng-cáuk sĕng-uăk.
  
  ==Hèng-céng kṳ̆-mĭk==
  Bìng-tàng ô 5 bĭh déng, 10 bĭh hiŏng. 
  
  5 bĭh déng sê:
  :Tàng-siàng Déng (潭城鎮)
  :Làu-cuōi Déng (流水鎮)
  :Ó̤-sèng Déng (澳前鎮)
  :Báe̤k-chió Déng (北厝鎮)
  :Sŭ-ó̤ Déng (蘇澳鎮)
  
  10 bĭh hiŏng sê:
  :Sê̤ṳ-tàu Hiŏng (嶼頭鄉)
  :Duâi-liêng Hiŏng (大練鄉)
  :Nàng-hāi Hiŏng (南海鄉)
  :Dĕ̤ng-siòng Hiŏng (東庠鄉)<ref group="Ció" name="東庠">Gà̤-dēng cī 4 bĭh hiŏng sê liê-dō̤ hiŏng, mò̤ găk Hāi-tàng Dō̤.</ref>
  :Làng-siàng Hiŏng (嵐城鄉)
  :Ngò̤-dĕ̤ng Hiŏng (敖東鄉)
  :Dṳ̆ng-làu Hiŏng (中樓鄉)
  :Lù-iòng Hiŏng (蘆洋鄉)
  :Bìng-nguòng Hiŏng (平原鄉)
  :Băh-chăng Hiŏng (白青鄉)
  
  ==Muōi-ció==
  {{refbegin|1}}
  <references group="Ció" />
  {{refend}}
  
  {{Mìng-dṳ̆ng sĕk ék}}
  {{Hók-gióng}}
  
  [[分類:Sĕk-ék]]
  [[分類:Hók-gióng]]